b'\n_START_ARTICLE_\nEerik Harju\n_START_SECTION_\nPelaajaura\n_START_PARAGRAPH_\nTampereen Pyrinn\xc3\xb6n kasvatti Harju edusti seuran nuorisojoukkueita: kaudella 2013\xe2\x80\x932014, jolloin Pyrint\xc3\xb6 saavutti ik\xc3\xa4luokan SM-hopeaa, h\xc3\xa4n pelasi B-nuorten SM-sarjassa ja kausilla 2015\xe2\x80\x932016 ja 2016\xe2\x80\x932017 A-nuorten SM-sarjassa. Kaudella 2016\xe2\x80\x932017 Harju siirtyi pelaamaan my\xc3\xb6s miesten valtakunnallisiin sarjoihin pelaten Pyrinn\xc3\xb6n reservijoukkueessa miesten I-divisioona A:ta. H\xc3\xa4n jatkoi Pyrint\xc3\xb6 II:ssa my\xc3\xb6s seuraavalla kaudella nostaen peliaikaansa ja kohennellen tilastolukemiaan. Harju nousi my\xc3\xb6s ajoittain Pyrinn\xc3\xb6n edustusjoukkueeseen jossa teki Korisliiga-debyyttins\xc3\xa4 21. lokakuuta 2017 Salon Vilpasta vastaan ja ensimm\xc3\xa4isen p\xc3\xa4\xc3\xa4sarjapisteens\xc3\xa4 vapaaheitosta Korihaita vastaan 15. marraskuuta._NEWLINE_Kaudella 2018\xe2\x80\x932019 Harju jatkoi Pyrint\xc3\xb6 Akatemiaksi nimens\xc3\xa4 muuttaneessa joukkueessa M1DA:ssa. H\xc3\xa4n nousi j\xc3\xa4lleen ajoittain my\xc3\xb6s edustusjoukkueen kokoonpanoon ja teki 8. maaliskuuta 2019 Kobria vastaan uudeksi liigaenn\xc3\xa4tyksekseen kymmenen pistett\xc3\xa4.'